ประกาศกระทรวงสาธารณสุขประกาศกระทรวงสาธารณสุขเรื่องกำหนดคุณสมบัติของเจ้าหน้าที่ควบคุมกำกับในการจัดการมูลฝอยทั่วไปพ.ศ. ๒๕๖๐ โดยที่เป็นการสมควรกำหนดคุณสมบัติของเจ้าหน้าที่ควบคุมกำกับในการจัดการมูลฝอยทั่วไปเพื่อประโยชน์ในการดำเนินการจัดการมูลฝอยทั่วไปโดยมีบุคลากรที่มีความรู้ความสามารถในการจัดการมูลฝอยได้อย่างถูกต้องและมีประสิทธิภาพไม่ส่งผลกระทบต่อสุขภาพอนามัยและสิ่งแวดล้อมอาศัยอำนาจตามความในข้อ ๔ วรรคสองแห่งกฎกระทรวงสุขลักษณะการจัดการมูลฝอยทั่วไป พ.ศ. ๒๕๖๐รัฐมนตรีว่าการกระทรวงสาธารณสุขจึงออกประกาศไว้ ดังต่อไปนี้ข้อ ๑ ประกาศนี้เรียกว่า ประกาศกระทรวงสาธารณสุขเรื่อง กำหนดคุณสมบัติของเจ้าหน้าที่ควบคุมกำกับในการจัดการมูลฝอยทั่วไป พ.ศ. ๒๕๖๐ข้อ ๒[๑] ประกาศนี้ให้ใช้บังคับเมื่อพ้นกำหนดหนึ่งร้อยแปดสิบวันนับแต่วันประกาศในราชกิจจานุเบกษาเป็นต้นไปข้อ ๓ ในประกาศนี้การจัดการมูลฝอยทั่วไป หมายความว่าการเก็บ การคัดแยก การขน และการกำจัดมูลฝอยทั่วไปเจ้าหน้าที่ควบคุมกำกับในการจัดการมูลฝอยทั่วไป หมายความว่า ผู้มีหน้าที่วางแผนการบริหารจัดการ ควบคุม กำกับ และตรวจสอบการจัดการมูลฝอยทั่วไปให้เป็นไปตามสุขลักษณะการจัดการมูลฝอยทั่วไปตามที่กำหนดในกฎกระทรวงหน่วยงานจัดการฝึกอบรม หมายความว่าหน่วยงานของกรมอนามัยรวมทั้งสถาบันการศึกษาองค์กรหรือหน่วยงานอื่นตามที่กรมอนามัยประกาศกำหนดข้อ ๔ คุณสมบัติของเจ้าหน้าที่ควบคุมกำกับในการจัดการมูลฝอยทั่วไปต้องมีคุณวุฒิและผ่านหลักสูตรการอบรมตามหลักเกณฑ์ วิธีการ และเงื่อนไขอย่างหนึ่งอย่างใดดังนี้(๑) สำเร็จการศึกษาไม่ต่ำกว่าปริญญาตรีสาขาวิทยาศาสตร์ในด้านอนามัยสิ่งแวดล้อมสุขาภิบาล สิ่งแวดล้อม หรือปริญญาตรีสาขาวิศวกรรมศาสตร์ในด้านสิ่งแวดล้อม และมีการเรียนการสอนด้านการจัดการมูลฝอย อย่างน้อย ๓ หน่วยกิตและมีประสบการณ์ในด้านการจัดการมูลฝอยไม่น้อยกว่า ๒ ปี หากมีประสบการณ์น้อยกว่า ๒ปีต้องผ่านการอบรมหลักสูตรการวางแผนการจัดการมูลฝอยตามที่กรมอนามัยกำหนดซึ่งอย่างน้อยต้องมีเนื้อหาวิชาการวางแผนการจัดการมูลฝอยแบบครบวงจรการคาดการณ์ปริมาณมูลฝอยในอนาคตและกฎหมายที่เกี่ยวข้อง ทั้งนี้ต้องสอบผ่านเกณฑ์มาตรฐานและได้รับประกาศนียบัตรรับรองจากหน่วยงานจัดการฝึกอบรม(๒) สำเร็จการศึกษาไม่ต่ำกว่าปริญญาตรีสาขาวิทยาศาสตร์หรือวิศวกรรมศาสตร์ด้านหนึ่งด้านใดที่มีประสบการณ์ในด้านการจัดการมูลฝอยไม่น้อยกว่า ๓ ปี และผ่านการอบรมหลักสูตรการจัดการมูลฝอยทั่วไปตามที่กรมอนามัยกำหนดซึ่งอย่างน้อยต้องมีเนื้อหาวิชา การจำแนกลักษณะคุณสมบัติของมูลฝอยองค์ประกอบมูลฝอยการประมาณอัตราการเกิดมูลฝอยในปัจจุบันและคาดการณ์ในอนาคตผลกระทบต่อสุขภาพและสิ่งแวดล้อมที่เกิดจากการจัดการมูลฝอยไม่ถูกสุขลักษณะการวางแผนการจัดการ การลดปริมาณ การคัดแยก การเก็บรวบรวม การขนส่งและการคัดเลือกวิธีการกำจัดมูลฝอยทั่วไปอย่างเหมาะสม ทั้งนี้ต้องสอบผ่านเกณฑ์มาตรฐานและได้รับประกาศนียบัตรรับรองจากหน่วยงานจัดการฝึกอบรมข้อ ๕ ในการจัดการมูลฝอยทั่วไปของราชการส่วนท้องถิ่นใดหรือกรณีราชการส่วนท้องถิ่นร่วมกับหน่วยงานของรัฐหรือราชการส่วนท้องถิ่นอื่นที่ดำเนินการภายใต้ข้อตกลงร่วมกันตามมาตรา๑๘ วรรคสอง ต้องจัดให้มีเจ้าหน้าที่ควบคุมกำกับในการจัดการมูลฝอยทั่วไปอย่างน้อย ๒คน ที่มีคุณสมบัติตามข้อ ๔ (๑) หรือ (๒) แต่ราชการส่วนท้องถิ่นหรือหน่วยงานของรัฐที่มีการดำเนินการกำจัดด้วยจะต้องมีเจ้าหน้าที่ควบคุมกำกับในการจัดการมูลฝอยทั่วไปตามข้อ๔ (๑) อย่างน้อย ๑ คนในการจัดการมูลฝอยทั่วไปของบุคคลซึ่งราชการส่วนท้องถิ่นมอบให้ดำเนินการจัดการมูลฝอยทั่วไปภายใต้การควบคุมดูแลของราชการส่วนท้องถิ่นตามมาตรา๑๘ วรรคสามหรือบุคคลซึ่งได้รับอนุญาตจากเจ้าพนักงานท้องถิ่นให้ดำเนินการรับทำการจัดการมูลฝอยทั่วไปโดยทำเป็นธุรกิจหรือโดยได้รับประโยชน์ตอบแทนด้วยการคิดค่าบริการตามมาตรา ๑๙แล้วแต่กรณี ต้องจัดให้มีเจ้าหน้าที่ควบคุมกำกับในการจัดการมูลฝอยทั่วไปตามข้อ ๔(๑) อย่างน้อย ๒ คนข้อ ๖ เจ้าหน้าที่ควบคุมกำกับในการจัดการมูลฝอยทั่วไปตามข้อ ๕ ต้องได้รับการฝึกอบรมเพื่อพัฒนาความรู้ในการปฏิบัติงานทุก ๕ ปีจากหน่วยงานจัดการฝึกอบรมประกาศณ วันที่ ๓๐ พฤศจิกายน พ.ศ. ๒๕๖๐ปิยะสกลสกลสัตยาทรรัฐมนตรีว่าการกระทรวงสาธารณสุขปวันวิทย์/อัญชลี/จัดทำ๔ มกราคม ๒๕๖๑[๑] ราชกิจจานุเบกษาเล่ม ๑๓๔/ตอนพิเศษ ๓๒๓ ง/หน้า ๑๓/๒๘ ธันวาคม ๒๕๖๐